În condițiile în care monarhul și Prințesa de Wales au făcut un pas în spate, concentrându-se pe recuperarea după problemele medicale cu care se confruntă, au fost înlocuiți, în angajamentele publice, de ceilalți membri ai Casei Regale. Regina Camilla a fost zâmbitoare la cea mai recentă apariție. Ținuta aleasă de ea a avut un element spectaculos. Află, din rândurile de mai jos, cât costă broşa purtată de soţia Regelui Charles, suma este colosală.
În timp ce Regele Charles continuă tratamentul recomandat de medici, după ce i-a fost descoperită o formă de cancer, iar Kate Middleton evită aparițiile publice până după Paște, ceilalți membri ai Familiei Regale a Marii Britanii au pășit în prima linie a monarhiei.
Miercuri, Regina Camilla a făcut o vizită oficială în Isle of Man, care se află în Marea Irlandei, între insula principală a Marii Britanii și Irlanda. Ea a vizitat teritoriul britanic autonom fără soțul său.
Zâmbitoare, s-a oprit pentru a saluta și sta de vorbă cu miile de oameni care au așteptat-o pe străzi. A mai avut întâlniri cu reprezentanți ai RNLI și ai clubului de înot Manx Bluetits.
Soția monarhului a fost o apariție spectaculoasă – elegantă, rafinată, fiecare detaliu al ținutei sale a fost atent ales. Elementul vedetă al apariției sale a fost o broșă ce valorează o avere.
Bijuteria, cu un safir mare și diamante, i-a dus pe mulți cu gândul la Kate Middleton, în condițiile în care seamănă cu inelul de logodnă al Prințesei de Wales, al cărui design ar fi fost inspirat chiar de celebra piesă.
Broșa i-a aparținut Reginei Victoria și este estimată la o valoare colosală: în jur de nouă milioane de euro. Potrivit Royal Collection Trust, are aproximativ 40 de carate, piatra centrală fiind înconjurată de 12 diamante.
Bijuteria a fost comandară de Prințul Albert și a fost oferită Reginei Victoria chiar în ziua nunții lor, în 1840.
Te-ar putea interesa și: Ce se va întâmpla cu Regina Camilla dacă Regele Charles moare. Titlul pe care îl va avea